黎道炤

黎道炤，字明中，江西南昌府南昌縣人。明朝政治人物。

萬曆十七年（1589年）己丑科進士，知桐城縣，擢諫垣，歷禮科右給事中。明神宗時冊立未定，大臣多阿匼陰陽，上下相持不決。道炤每疏即言他事，必為連類摘發。歲甲午有旨，皇長子出閣講學，預令採買金銖等物費三十餘萬，而部臣疏請儀仗侍衛拜賀，禮持不下且責言者。道炤嘆曰：此吾死諫日也。即草疏約略千餘言，一無避忌。疏入，上震怒，株連臺省，各降革有差。道炤為民。若二年冊立既定，恩復冠帶，厥後諸羽翼者多召用至大官。而道炤已死，光宗遺詔議卹，始贈光禄寺少卿。尋用子元宽仕，晉階中憲大夫，崇祀鄉賢。

參考書目 

《南昌府志》
《江西通志》

明朝桐城县知县
明朝工科给事中
明朝禮科右給事中
南昌人
D